बोले- जिस दिन कान के पास से गेंदबाजी करेगा, 145+ की बॉलिंग स्पीड हो जाएगी
Mumbai Indians Player Arjun Tendulkar Coach Yograj Singh interview. सचिन तेंदुलकर के बेटे अर्जुन तेंदुलर तीन साल मुंबई इंडियंस के डगआउट में बैठने के बाद IPLमें डेब्यू कर चुके हैं। ऑलराउंडर अर्जुन की तुलना गेंदबाजी में बुमराह से की जा रही है
अर्जुन तेंदुलकर मास्टर ब्लास्टर सचिन तेंदुलकर के बेटे हैं। IPL के 16वें सीजन में मुंबई इंडियंस से डेब्यू करने वाले अर्जुन अब अपने पिता की वजह से चर्चा में नहीं है। वे अपनी खुद की काबिलियत की वजह से चर्चा में है।
23 साल के इस लेफ्ट आर्म पेसर ने 3 साल बेंच पर काटने के बाद मुंबई इंडियंस के लिए डेब्यू किया। उन्हें भारतीय कप्तान रोहित शर्मा ने डेब्यू कैप दी, हालांकि वे इंडियन प्रीमियर लीग में अपने शुरुआती 4 मैचों में उतने प्रभावी नहीं रहे, लेकिन सनराइजर्स हैदराबाद के खिलाफ उसी के घर में इस गेंदबाज ने आखिरी ओवर में 20 रन डिफेंड किए थे। उन्होंने एक विकेट भी लिया। वे अब तक 3 विकेट ले चुके हैं।
अर्जुन के मेंटॉर युवराज सिंह के पिता योगराज सिंह का मानना है, 'उनके गेंदबाजी एंगल में थोड़ी कमी है, जिस पर काम करने की जरूरत है।' योगराज कहते हैं कि अर्जुन का हाथ 45 डिग्री पर आ रहा है, जैसे बुमराह और मलिंगा का एक्शन। वे जिस दिन कान के पास से बॉल फेंकने लगेंगे, उनकी बॉलिंग स्पीड बढ़ जाएगी और वह 145+ किमी की स्पीड से बॉल फेंकने लगेंगे।
योगराज अर्जुन में बैटिंग की भी क्षमता देखते हैं। इस पर वे कहते हैं, 'उनमें गेल, तेंदुलकर और युवी जैसी काबिलियत है और मुंबई के कप्तान रोहित को उन्हें नंबर-3 पर आजमाना चाहिए।'
इस पोल में हिस्सा लेकर अपनी राय जरूर दें...
युवराज सिंह के पिता योगराज सिंह ने अर्जुन के डेब्यू के बाद दैनिक भास्कर से जूनियर तेंदुलकर की कड़ी मेहनत, उनकी काबिलियत और संभावनाओं पर बातचीत की। 
आगे आप पढ़ेंगे भास्कर के सवाल पर युवी के पिता के जवाब... पहले देखिए मौजूदा IPL सीजन में अर्जुन का प्रदर्शन...
अब योगराज की 2 अहम बातें
अब देखें अर्जुन के मेंटॉर योगराज सिंह के साथ ट्रेनिंग के तीन फोटो 
अब रुख करते हैं सवाल-जवाब का...
सवाल: अर्जुन ने आपसे ट्रेनिंग ली है। जब वे आए थे, तब और अब के अर्जुन में क्या बदलाव देख रहे हैं?
योगराज: मैंने उसे पहले भी देखा है। वह मेरे पास गोवा रणजी टीम के साथ ट्रेनिंग करने आए थे। उनमें जमीन-आसमान का फर्क आ गया है। मैं ऐसा इसलिए कह रहा हूं, क्योंकि अब वे समझ चुके हैं कि उन्हें अपनी सफलता की दास्तां खुद लिखनी है। उनकी कहानी कोई और नहीं लिख सकता।
मेरा मानना है कि कोई किसी की स्टोरी लिख भी नहीं सकता। वह मां-बाप हो या भाई-बहन। अगर कोई यह कहता है कि युवराज सिंह को योगराज सिंह ने बनाया है तो हो सकता है कि यह कुछ हद तक ठीक हो। अगर बाप बेटे का करियर बना सकता है तो बनाना भी चाहिए, लेकिन युवराज ने अपनी दास्तां खुद लिखी है।
सवाल: IPL में अर्जुन की गेंदबाजी को कैसे आंकते हैं?
योगराज : अर्जुन के बॉलिंग एक्शन को लेकर मैंने गोवा रणजी टीम के कोच मंसूर भाई से भी बात की थी। इतना ही नहीं, मैंने यह मैसेज सचिन तेंदुलकर को भी भेजा है, जिस दिन उनका हाथ कान के पास से आने लगेगा, उनकी गेंद की स्पीड भी बढ़ जाएगी और वह बल्लेबाजों के लिए और खतरनाक हो जाएंगे।
दरअसल, उनकी पीठ में कंधे के नीचे पहले फ्रैक्चर था। इस वजह से उन्हें कान के पास से हाथ लेने में दिक्कत होती है, लेकिन इसे दूर करना ही पड़ेगा। उनके कोच यह समस्या प्रैक्टिस से दूर कर सकते हैं।
अभी वे 120 और 125 किमी की रफ्तार से गेंद फेंकते हैं, वह बढ़कर 140-145 तक हो सकती है। यह नेचुरल प्रोसेस है। जब वे मेरे पास आए थे तो उनकी लोअर बॉडी और लेग कमजोर थे। उस पर वे काम कर रहे थे। अभी उसमें काफी सुधार हो चुका है।
सवाल: आप अर्जुन को ऑलराउंडर के रूप में कैसे देखते हैं?
योगराज: वह गेंदबाज के साथ अच्छे बल्लेबाज भी हैं। मुंबई के कोचेस को उनकी बैटिंग पर फोकस करना चाहिए। जब वे मुझसे ट्रेनिंग ले रहे थे, तब की एक घटना बताता हूं। उन्होंने मुझसे कहा कि सर मुझे 9वें और 10वें नंबर पर खिलाते हैं। यह सुनकर मैंने उसे बैटिंग के लिए भेज दिया।
उसने 15 मिनट बल्लेबाजी की और ग्राउंड में रखी तमाम चीजें तोड़ डालीं। उसने 90 यार्ड और 100 यार्ड के छक्के मारे। अर्जुन की बैटिंग देखकर मैंने गोवा रणजी टीम के कोच मंसूर भाई से पूछा था कि इसको आप बैटर क्यों नहीं बनाते। वह क्रिस गेल से भी आगे जाएगा। अपनी टीम के लिए बल्लेबाजी में वो काम कर देगा, जो सचिन, युवराज और विवियन रिचडर्स किया करते थे।
सवाल: अर्जुन के साथ वैसे ही सख्त थे, जितने युवी के साथ?
योगराज: हां, जब अर्जुन मेरे पास आए थे, तब मैंने युवराज जैसी ही सख्ती उनके साथ भी की। एक बार चोट लगी, पैर में सूजन थी। मुझे डर था कि कहीं उनके पैर में फ्रैक्चर न हो जाए। MRI रिपोर्ट में फ्रैक्चर नहीं निकला। जब वह अस्पताल से लौट रहे थे तो अर्जुन ने मुझ से कहा कि सर मैं होटल रूम में जाता हूं। मैंने कहा नहीं, तुम ग्राउंड पर चलोगे और बल्लेबाजी करोगे।
मेरे कहने पर अर्जुन सीधा ग्राउंड में आए और करीब डेढ़ घंटे बल्लेबाजी की। फिर मैंने आइसिंग कराई और बॉल डालने को कहा। अर्जुन ने करीब आधे घंटे बॉलिंग भी की।
सवाल: गोवा रणजी टीम में सिलेक्शन के बाद क्या अर्जुन फिर आपके पास ट्रेनिंग के लिए आए?
योगराज: नहीं, वो रणजी से पहले आए थे। उसके बाद उन्हें टाइम नहीं मिला। मैं उन्हें वॉट्सऐप चैट पर ट्रेनिंग शेड्यूल भेजता रहता हूं। उनका भी रिस्पॉन्स बेहतर आता है।
सवाल: अर्जुन को लेकर सचिन तेंदुलकर से क्या बात हुई?
योगराज: देखिए सचिन महान क्रिकेटर हैं। जब गोवा रणजी टीम का कैंप चंडीगढ़ स्थित मेरे सेंटर पर लगा था, तब युवी का फोन आया। उसने कहा था कि सचिन सर का बेटा अर्जुन आ रहा है, उस पर ध्यान रखिएगा, गाइड करिएगा और मैंने वैसा ही किया। मैंने युवी से कहा कि मुझे सचिन सर से बात करना है। मुझे लगता है कि सचिन और युवी अगर दोनों अर्जुन को गाइड करें तो अर्जुन को बेहतर ऑलराउंडर बनने से कोई रोक नहीं सकता।
अगर किसी कारण से वे बेहतर ऑलराउंडर नहीं बन पाते हैं तो मुझे अफसोस होगा कि हम एक टैलेंट को संभाल नहीं सके। यह क्रिकेट के लिए एक तरह से नुकसान होगा।
स्पोर्ट्स की अन्य खबरें भी पढ़ें। 
शिवम दुबे के गलत थ्रो पर भड़के धोनी:जायसवाल ने गायकवाड की मदद की, चहल ने छोड़ा आसान कैच; देखें मोमेंट्स
इंडियन प्रीमियर लीग (IPL) में गुरुवार को जयपुर के सवाई मानसिंह स्टेडियम में चेन्नई सुपर किंग्स और राजस्थान रॉयल्स के बीच मैच खेला गया। टॉस जीतकर पहले बैटिंग करने उतरी रॉयल्स ने 20 ओवर में 6 विकेट पर 202 रन बनाए। जवाब में सुपर किंग्स 6 विकेट खोकर 170 रन ही बना सकी। पूरी खबर पढ़ने के लिए यहां क्लिक करें। 
फखर जमान के शतक से जीता पाकिस्तान:न्यूजीलैंड को पहला वनडे 5 विकेट से हराया; मिचेल की सेंचुरी, बाबर 49 पर आउट
पाकिस्तान ने न्यूजीलैंड को पहले वनडे में 5 विकेट से हरा दिया है। रावलपिंडी में टॉस हारकर पहले बैटिंग करने उतरी न्यूजीलैंड ने 50 ओवर में 7 विकेट पर 288 रन बनाए। जवाब में फखर जमान के शतक की मदद से पाकिस्तान ने 48.3 ओवर में 5 विकेट खोकर टारगेट हासिल कर लिया। पूरी खबर पढ़ने के लिए यहां क्लिक करें।